b"\n_START_ARTICLE_\nGaston Thorn\n_START_SECTION_\nLiv og virke\n_START_PARAGRAPH_\nThorn var medlem av Europaparlamentet fra 1959 til 1969, og leder av det (liberale) Demokratiske partiet fra 1961. Han var utenriksminister i Luxembourg fra 1969 til 1980, statsminister fra 1974 til 1979 og finansminister fra 1977 til 1980. _NEWLINE_I 1980 ble han valgt til leder av Europakommisjonen, og han overtok offisielt etter Roy Jenkins 12. januar 1981. Han ble regnet som n\xc3\xa6r den franske presidenten Val\xc3\xa9ry Giscard d'Estaing, og generelt som en forsvarer av franske interesser i europeisk politikk. Selv om Thorn ikke blir regnet blant de sterkeste presidentene av Europakommisjonen, ble institusjonen mektigere ogs\xc3\xa5 i hans presidentperiode, og han var med p\xc3\xa5 \xc3\xa5 legge grunnlaget for den kraftige ekspansjonen og relanseringen som kom med etterf\xc3\xb8lgeren Jacques Delors._NEWLINE_Thorn gikk inn n\xc3\xa6ringslivet etter \xc3\xa5 ha forlatt stillingen som Europakommisjonens president i 1985, men var ogs\xc3\xa5 siden i europeisk og internasjonal politikk."